Massagebiksen
v/PIa Jensen
Pas på dig
Om du blot har brug for en velfortjent pause fra en fortravlet hverdag eller at få styr på de træningsømme muskler, spændingshovedpinen, nakkesmerterne eller musearmen, så kan du med fordel forkæle dig selv med en fysiurgisk massage hos Massagebiksen.
Massage er en oldgammel videnskab og kunst. Længe før mennesket blev afhængig af medikamenter og højt udviklet teknologi til sygdomsbekæmpelse, anvendte man massage til at helbrede både fysiske (og sjælelige) lidelser.
Massage hjælper til at fjerne spændinger og give ømme muskler smidighed igen, den forbedrer blodcirkulationen. Nervesystemet stimuleres af massage, og massage er modgift mod stress og stressrelaterede sygdomme.
Fysiurgisk massage er en dybdemassage, hvor der bruges forskellige massageteknikker til at gennemarbejde muskulaturen såvel på overfladen, men især i dybden, og til at blødgøre og strække senerne. Den fysiurgiske massage er baseret på kroppens anatomiske opbygning. Specielt rettes opmærksomhed mod den enkelte muskels tilstand og mod dens udspring og tilhæftning. Fysiurgisk massage anvendes hvor der er tale om stive, spændte muskler/led, for eksempel efter motion, statiske kropsbevægelser eller uhensigtsmæssige/belastende arbejdsstillinger.
Fysiurgisk massage fremmer afspændingsprocessen og den indre harmoni og hjælper kroppen til heling.
Hos Massagebiksen er DU i centrum. Behandlingen tager udgangspunkt i din aktuelle tilstand, og vi aftaler sammen, hvilke områder vi skal arbejde på, og hvordan behandlingen skal forløbe.
forbedrer smidigheden i muskulaur og væv, og affaldsstoffer udskilles nemmere fra vævet.
forebygger muskelspændinger og øger bevægelighed i muskler, sener og led.
øger blodgennemstrømningen i musklerne og forbedrer lymfekredsløbet.
kan lindre og forebygge spændingshovedpine og kan være med til at afhjælpe stress og angst.
Efter en lille pause er Massagebiksen igen åben med behandlinger med fysiurgisk massage og sportsmassage.
Jeg hedder Pia og er uddannet lægeeksamineret fysiurgisk massør. Jeg har arbejdet med fysiurgisk massage siden juni 2010. Siden da har jeg været tilknyttet diverse udbydere af fysiurgisk massage i Aalborg, blandt andet to lokale fysioterapeuter og et motionscenter. Derudover har jeg indrettet en lille klinik i mit hjem centralt i Aalborg (men med gode parkeringsmuligheder), og det er herfra, jeg nu arbejder med massagen.
Jeg har selvføgelig også holdt mig ajour med diverse kurser efterfølgende.
Jeg er massør på deltid, fordi jeg har et fuldtidsjob ved siden af. Det betyder, at du kan få en tid sen eftermiddag eller aften/weekend.
Hos Massagebiksen møder du en erfaren massør, der ved, at hver behandling er unik og tilpasset netop dig.
45 minutter, f.eks. øvre ryg, nakke og skuldre: 300,- kr
60 minutter, f.eks ben eller hele ryggen: 350,- kr
90 minutter, f.eks. helkropsmassage: 500,- kr
Tlf.: 40936670
Send en sms eller læg en besked, og jeg vender tilbage hurtigst muligt.
ÅBNINGSTIDER OG BELIGGENHED:
Efter aftale (hovedsageligt sen eftermiddag og aften/weekend)
Klinikken er indrettet i mit hjem beliggende i 9000 Aalborg C. Gode parkeringsmuligheder.